
31 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1142 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ανώτατο όριο επιτρεπόμενων ημερών κίνησης 
εκτός έδρας υπαλλήλων υπηρετούντων στο Δήμο 
Ηράκλειας για το έτος 2017. 

2 Διαπίστωση της ανάγκης και καθιέρωση υπερωρι- 
ακής απασχόλησης με αμοιβή υπαλλήλων της Δ/ 
νσης Μεταφορών και Επικοινωνιών της Περιφερεια¬ 
κής Ενότητας Λάρισας της Περιφέρειας Θεσσαλίας. 

3 Αναθεώρηση Άδειας λειτουργίας στη Μονάδα 
Φροντίδας Ηλικιωμένων (Μ.Φ.Η.) με την επωνυ¬ 
μία «ΣΩΣΣΙΔΕΙΟ ΓΗΡΟΚΟΜΕΙΟ ΒΕΡΟΙΑΣ» με νο¬ 
μική μορφή, Νομικό Πρόσωπο Ιδιωτικού Δικαί¬ 
ου (Ν.Π.Ι.Δ.) μη κερδοσκοπικού χαρακτήρα, που 
εδρεύει στην Βέροια του Νομού Ημαθίας. 

4 Καθιέρωση αποζημίωσης για εργασία καθ' υπέρβα¬ 
ση του υποχρεωτικού ωραρίου αποζημίωσης για ερ¬ 
γασία προς συμπλήρωση του υποχρεωτικού ωραρί¬ 
ου (ν. 4354/2015 άρθρο 20) Δημοτικής Επιχείρησης 
Ύδρευσης - Αποχέτευσης Χαλκίδας (Δ.Ε.Υ.Α.Χ.). 

ΔΙΟΡΘΩΣΕΙΣ ΣΦΑΛΜΑΤΩΝ 

5 Διόρθωση σφάλματος στην αριθμ. 160/27-09-2016 
απόφαση του Πρύτανη του Δημοκρίτειου Πανεπι¬ 
στημίου Θράκης, που δημοσιεύθηκε στο ΦΕΚ 3173/ 
τ.Β'/04.10.2016. 


ΑΠΟΦΑΣΕΙΣ 

Αριθμ.2203 _ (1) 

Ανώτατο όριο επιτρεπόμενων ημερών κίνησης 
εκτός έδρας υπαλλήλων υπηρετούντων στο 
Δήμο Ηράκλειας για το έτος 2017. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1 .Τις διατάξειςτου ν. 4336/2015 (ΦΕΚ 94/τ.Α'/14-8-2015) 
και του αριθμ. ΟΙΚ.2/74450/ΔΕΠ με θέμα: παροχή οδηγι¬ 
ών για την εφαρμογή των διατάξεων της υποπαραγρά- 
φου Δ9 της παραγράφου Δ του άρθρου 2 του ν. 4336/ 


2015 (ΦΕΚ 94/Α) «Δαπάνες μετακινούμενων εντός και 
εκτός επικράτειας» 

2. Τις διατάξεις του ν.3469/2006 άρθρο 5, περιπτ. θ'. 

3. Τις διατάξεις του άρθρου 280 του ν. 3852/2010 (ΦΕΚ 87/ 
Α77-6-2010) «Νέα Αρχιτεκτονική της Αυτοδιοίκησης καιτης 
Αποκεντρωμένης Διοίκησης-Πρόγραμμα Καλλικράτης». 

4. Τις διατάξεις του άρθρου 8 παρ. Α περ. ββ του π.δ.142/ 
2010 (ΦΕΚ 235/Α727-12-2010 «Οργανισμός της Αποκε¬ 
ντρωμένης Διοίκησης Μακεδονίας- Θράκης». 

5. Την αποδοχή των παραιτήσεων των Γενικών Γραμ¬ 
ματέων των Αποκεντρωμένων Διοικήσεων της χώρας 
(ΦΕΚ 24/Α76-2-2015). 

6. Τις διατάξεις του άρθρου 56 του ν.4257/2014 σύμ¬ 
φωνα με τις οποίες: «Ο Γενικός Γραμματέας της Αποκε¬ 
ντρωμένης Διοίκησης με απόφασή του δύναται να μετα¬ 
βιβάζει στους προϊσταμένους των οργανικών μονάδων 
της ορισμένες από τις αρμοδιότητές του ή το δικαίωμα 
υπογραφής με εντολή Γενικού Γραμματέα της Αποκε¬ 
ντρωμένης Διοίκησης, τηρουμένων των διατάξεων των 
παραγράφων 2 και 4 του άρθρου 54 του προεδρικού δι- 
ατάγματοςπ.δ. 63/2005.Τον Γενικό Γραμματέα της Απο¬ 
κεντρωμένης Διοίκησης αναπληρώνει ο αρχαιότερος 
Γενικός Διευθυντής όταν αυτός απουσιάζει ή κωλύεται. 
Επίσης, ασκεί τα καθήκοντα του Γενικού Γραμματέα όταν 
η θέση είναι κενή». 

7. Το αριθ. πρωτ. 1583/7-2-2017 έγγραφο του Δήμου 
Ηράκλειας για μετακίνηση των υπηρετούντων σ' αυτόν 
υπαλλήλων του εκτός έδρας. 

8. Το γεγονός ότι από την απόφαση αυτή προκαλείται 
δαπάνη σε βάρος του Δήμου Ηράκλειας για την κάλυψη 
της οποίας στον προϋπολογισμό του Δήμου Ηράκλειας 
οικονομικού έτους 2017 έχει προβλεφθεί πίστωση ύψους 
2000,00 ευρώ στον Κ.Α. 10.6422.01 με τίτλο «Οδοιπορικά 
έξοδα και αποζημίωση μετακινούμενων υπαλλήλων» και 
πίστωση ύψους 2.000,00 ευρώ και στον Κ.Α. 30.6422 με 
τίτλο «Οδοιπορικά έξοδα και αποζημίωση μετακινούμε¬ 
νων υπαλλήλων, σύμφωνα με την αριθ. 1716/9-2-2017 
Βεβαίωση του Προϊσταμένου της Οικονομικής Υπηρε¬ 
σίας, αποφασίζουμε: 

Ορίζουμε το ανώτατο όριο των επιτρεπομένων κατά το 
έτος 2017 ημερών μετακίνησης εκτός έδρας των υπαλ¬ 
λήλων των υπηρετούντων στο Δήμο Ηράκλειας ως εξής: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ142/31.03.2017 


Α/Α 

ΚΑΤΗΓΟΡΙΑ 

ΚΛΑΔΟΣ/ΕΙΔΙΚΟΤΗΤΑ 

ΥΠΗΡΕΤΟΥΝΤΕΣ 

ΥΠΑΛΛΗΛΟΙ 

ΑΝΩΤΑΤΟ ΟΡΙΟ 

ΗΜΕΡΩΝ ΚΑΤ' ΕΤΟΣ 

1 

ΠΕ 

Διοικητικού-Οικονομικού 

2 

Ημέρες τριάντα (30)έκαστος 

2 

ΠΕ 

Γεωπόνων 

2 

Ημέρες τριάντα (30)έκαστος 

3 

ΠΕ 

Δασολόγος 

1 

Ημέρες εξήντα (60) 

4 

ΠΕ 

Διεκπεραίωσης Υποθέσεων Πολιτών 

6 

Ημέρες τριάντα (30)έκαστος 

5 

ΠΕ 

Πολιτικών Μηχανικών 

2 

Ημέρες εξήντα (60)έκαστος 

6 

ΠΕ 

Οικονομικού 

1 

Ημέρες τριάντα (30) 

7 

ΠΕ 

Διοικητικού 

5 

Ημέρες τριάντα (30)έκαστος 

8 

ΠΕ 

Οικονομικού-Λογιστικού 

2 

Ημέρες τριάντα (30)έκαστος 

9 

ΠΕ 

Περιβάλλοντος 

1 

Ημέρες τριάντα (30) 

10 

ΤΕ 

Πληροφορικής 

1 

Ημέρες τριάντα (30) 

11 

ΤΕ 

Τοπογράφων 

1 

Ημέρες εξήντα (60) 

12 

ΤΕ 

Διεκπεραίωσης Υποθέσεων Πολιτών 

2 

Ημέρες τριάντα (30)έκαστος 

13 

ΤΕ 

Διοίκηση Μονάδων Τοπικής Αυτοδιοίκησης 

1 

Ημέρες τριάντα (30) 

14 

ΤΕ 

Διοικητικού-Λογιστικού 

3 

Ημέρες τριάντα (30)έκαστος 

15 

ΤΕ 

Πολιτικών Μηχανικών 

1 

Ημέρες εξήντα (60) 

16 

ΤΕ 

Τ εχνολόγων-Γεωπόνων 

1 

Ημέρες τριάντα (30) 

17 

ΔΕ 

Διοικητικού 

6 

Ημέρες τριάντα (30)έκαστος 

18 

ΔΕ 

Διοικητικών Γραμματέων 

2 

Ημέρες τριάντα (30)έκαστος 

19 

ΔΕ 

Οδηγών Αυτ/των 

1 

Ημέρες τριάντα (30) 

20 

ΔΕ 

Τεχνικών (Μηχ/νων Αυτ/ων - Ομάδα Μηχ/κών) 

1 

Ημέρες τριάντα (30) 

21 

ΔΕ 

Χειριστών Η/Υ 

2 

Ημέρες τριάντα (30)έκαστος 

22 

ΔΕ 

Χειριστών Μηχανημάτων Έργων 

2 

Ημέρες τριάντα (30)έκαστος 

23 

ΔΕ 

Οδηγών Αυτ/των (Απορ/φου- Λεωφορείου) 

1 

Ημέρες τριάντα (30) 

24 

ΔΕ 

Τεχνικών (Χειριστής Μηχ/των Έργων) 

1 

Ημέρες (30) 

25 

ΔΕ 

Τεχνιτών 

1 

Ημέρες (30) 

26 

ΔΕ 

Ηλεκτρολόγων 

1 

Ημέρες (30) 


Οι υπάλληλοι με σχέση εργασίας ιδιωτικού δικαίου αορίστου και ορισμένου χρόνου θα ακολουθούν ανάλογα 
με την ειδικότητα τους τα ανωτέρω, κατά κατηγορία και κλάδο, όρια αριθμού ημερών εκτός έδρας των μονίμων 
υπαλλήλων κατά μήνα και κατ' έτος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 22 Φεβρουάριου 2017 
Ο Ασκών καθήκοντα Γενικού Γραμματέα 
Αποκεντρωμένης Διοίκησης 

ΝΙΚΗΤΑΣ ΦΡΑΓΚΙΣΚΑΚΗΣ 


Αριθμ. 5180 _ (2) 

Διαπίστωση της ανάγκης και καθιέρωση υπερω- 
ριακής απασχόλησης με αμοιβή υπαλλήλων της 
Δ/νσης Μεταφορών και Επικοινωνιών της Περι¬ 
φερειακής Ενότητας Λάρισας της Περιφέρειας 
Θεσσαλίας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις των άρθρων 282 και 283 του ν.3852/ 
2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης» 
(ΦΕΚ 87/Α77-6-2010), σε συνδυασμό με τις διατάξεις 
του άρθρου 25 παρ. 7 του ν.2738/1999 «Συλλογικές Δι¬ 
απραγματεύσεις στη Δημόσια Διοίκηση, μονιμοποίηση 
συμβασιούχων ορισμένου χρόνου και άλλες διατάξεις» 
(ΦΕΚ 180/Α/9-9-1999) 


2. Τις διατάξειςτου π.δ. 129/2010 «Οργανισμόςτης Πε¬ 
ριφέρειας Θεσσαλίας» (ΦΕΚ 222/Α727-12-2010). 

3. Τις διατάξειςτου άρθρου 20του ν. 4354/15 (ΦΕΚ 176 
Α715). 

4. Την αριθμ. ΔΕΠ 2/2015/5-1-2016 εγκύκλιο του Γενι¬ 
κού Λογιστηρίου του Κράτους. 

5. Την παρ. 12 και 13 του άρθρου 2 του ν. 2286/1995 
σε συνδυασμό, με τις διατάξεις του ν. 2362/1995 «Περί 
Δημοσίου Λογιστηρίου». 

6. Την παρ. 1 εδάφιο γ του ν. 4071/ΦΕΚ 85/11-4-2012 
«Ρυθμίσεις για την τοπική Ανάπτυξη, την Αυτοδιοίκηση 
και την Αποκεντρωμένη Διοίκηση, ενσωμάτωση οδηγίας 
2009/50/ΕΚ. 

7. Τις έκτακτες και αυξημένες ανάγκες της Δ/νσης 
Μεταφορών και Επικοινωνιών της Περιφερειακής Ενό¬ 
τητας Λάρισας της Περιφέρειας Θεσσαλίας για την αντι¬ 
μετώπιση των οποίων απαιτείται να απασχοληθούν οι 






































Τεύχος Β' 1142/31.03.2017 

υπάλληλοι της Υπηρεσίας κατά το έτος 2017 πέραν του 
κανονικού ωραρίου εργασίας τους. 

8. Το γεγονός ότι για την υπερωριακή απασχόληση 
έχουν προβλεφθεί σχετικές πιστώσεις στον προϋπολο¬ 
γισμό οικονομικού έτους 2017 της Περιφέρειας Θεσσα¬ 
λίας, Περιφερειακή Ενότητα Λάρισας. 

9. Την υπ’ αριθμ. 1470/2016 (πρακτ. 42728-12-2016 ) 
ΑΔΑ: Ψ7037ΛΡ-ΞΝ9, εγκριτική απόφαση της Οικονομι¬ 
κής Επιτροπής της Περιφέρειας Θεσσαλίας για δαπάνη 
που αφορά σε αμοιβή υπερωριακού έργου υπαλλήλων 
της Δ/νσης Μεταφορών και Επικοινωνιών της Περιφε¬ 
ρειακής Ενότητας Λάρισας της Περιφέρειας Θεσσαλίας. 

10. Την αριθμ. Α/Α 663/1-2-2017 με ΑΔΑ: 6ΝΔ57ΛΡ- 
Η9Η, απόφαση δέσμευσης πίστωσης προϋπολογισμού 
της Π.Ε. Λάρισας, αποφασίζουμε: 

Α) Διαπιστώνουμε την ανάγκη για υπερωριακή απα¬ 
σχόληση είκοσι εννέα (29) υπαλλήλων της Δ/νσης Με¬ 
ταφορών και Επικοινωνιών της Περιφερειακής Ενότητας 
Λάρισας εως τις 30-6-2017 (1 ο εξάμηνο 2017) για την 
κάλυψη αυξημένων υπηρεσιακών αναγκών. 

Β) Καθιερώνουμε με αμοιβή υπερωριακή εργασία από 
την δημοσίευση της παρούσας με ωράριο απασχόλησης 
πέραν της λήξης του ωραρίου, από 15.00 μ.μ. μέχρι τις 
22.00 μ.μ., για όλες τις εργάσιμες ημέρες της εβδομάδας, μέ¬ 
χρι 20 ώρες τον μήνα για τον κάθε υπάλληλο, ως κατωτέρω: 

1. Υπερωρίες: 

Είκοσι εννέα (29) υπάλληλοι μέχρι είκοσι (20) ώρες το 
μήνα για το Α' εξάμηνο του έτους 2017. 

Η συγκρότηση συνεργείου υπερωριακής απασχόλη¬ 
σης στην οποία θα αναφέρονται ονομαστικά οι συμμε- 
τέχοντες υπάλληλοι, το αντικείμενο απασχόλησης, το 
χρονικό διάστημα και οι ώρες απασχόλησης για τον κάθε 
υπάλληλο κατά μήνα, θα γίνει με απόφαση μας ανάλογα 
με τις εκάστοτε παρουσιαζόμενες ανάγκες. 

Η δαπάνη η οποία ανέρχεται στο ποσό των είκοσι 
χιλιάδων 7.000€ (7.000€) θα καλυφθεί από τις πιστώ¬ 
σεις του προϋπολογισμού οικονομικού έτους 2017, του 
φορέα 073 και του ΚΑΕ 0511. Υπεύθυνος για την παρα¬ 
κολούθηση και τον έλεγχο πραγματικής παροχής υπε- 
ρωριακής απασχόλησης ορίζεται ο Προϊστάμενος της 
Δ/νσης Μεταφορών και Επικοινωνιών της Π.Ε. Λάρισας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 21 Φεβρουάριου 2017 

Ο Περιφερειάρχης 

ΚΩΝΣΤΑΝΤΙΝΟΣ ΑΓΟΡΑΣΤΟΣ 


Αριθμ. 4967 _ (3) 

Αναθεώρηση Άδειας λειτουργίας στη Μονάδα 
Φροντίδας Ηλικιωμένων (Μ.Φ.Η.) με την επωνυ¬ 
μία «ΣΩΣΣΙΔΕΙΟ ΓΗΡΟΚΟΜΕΙΟ ΒΕΡΟΙΑΣ» με νο¬ 
μική μορφή, Νομικό Πρόσωπο Ιδιωτικού Δικαί¬ 
ου (Ν.Π.Ι.Δ.) μη κερδοσκοπικού χαρακτήρα, που 
εδρεύει στην Βέροια του Νομού Ημαθίας. 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν.3852/2010 «Νέα Αρχιτεκτονική 


της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης» (ΦΕΚ 87/τ.Α707-06-2010) 
όπως τροποποιήθηκε, συμπληρώθηκε και ισχύει. 

2. Τις αριθμ. 81320 και 77909/01-12-2016 αποφάσεις 
του Γενικού Γραμματέα της Αποκεντρωμένης Διοίκησης 
Μακεδονίας -Θράκης (ΦΕΚ. 4302./τ.Β730-12-2016), με 
τις οποίες εγκρίθηκε η τροποποίηση του Οργανισμού 
της Περιφέρειας Κεντρικής Μακεδονίας (π.δ.133/2010, 
ΦΕΚ 226/τ.Α7 27-12-2010). 

3. Τον νόμο 3861/8-7-2010/ΦΕΚ 112/τ.Α /13-07-2010 
«Ενίσχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο «Πρόγραμμα 
Διαύγεια» και άλλες διατάξεις. 

4. Την υπ. αριθμ. 9752/2014 απόφαση του πολυμελούς 
Πρωτοδικείου Θεσσαλονίκης για την επικύρωση αποτε¬ 
λεσμάτων αρχικών και επαναληπτικών περιφερειακών 
εκλογών 18ης Μαΐου 2014 και 25ης Μαΐου 2014 και ανα¬ 
κήρυξης επιτυχόντων εκλογικών συνδυασμών. 

5. Την αριθμ. Γ.Π.Κ.Μ./οικ.82/10-01-2017 απόφαση του 
Περιφερειάρχη Κεντρικής Μακεδονίας με θέμα: «Τοπο¬ 
θέτηση Προϊσταμένων και Αναπληρωτών Προϊσταμέ¬ 
νων Γενικών Διευθύνσεων της Περιφέρειας Κεντρικής 
Μακεδονίας». 

6. Την αριθμ. Γ.Π.Κ.Μ./οικ.106/12-01-2017 απόφαση 
του Περιφερειάρχη Κεντρικής Μακεδονίας με θέμα: 
«Ορισμός Προϊσταμένων και Αναπληρωτών Προϊστα¬ 
μένων σε θέση ευθύνης της Γενικής Διεύθυνσης Δημό¬ 
σιας Υγείας και Κοινωνικής Μέριμνας της Περιφέρειας 
Κεντρικής Μακεδονίας». 

7. Τον νόμο 4440/02-12-2016/ΦΕΚ224/τ.Α702-12- 
2016, «Ενιαίο Σύστημα Κινητικότητας στη Δημόσια Δι¬ 
οίκηση και τηνΤοπική Αυτοδιοίκηση υποχρεώσεις των 
προσώπων που διορίζονται στις θέσεις των άρθρων 6 
και 8 του ν.4369/2016, ασυμβίβαστα και πρόληψη των 
περιπτώσεων σύγκρουσης συμφερόντων και λοιπές δι¬ 
ατάξεις», άρθρο 37 Δικαίωμα υπογραφής «με εντολή 
Περιφερειάρχη». 

δ.Τηναριθμ.πρωτ. Γ.Π.Κ.Μ./2966/8-11-2011 απόφαση 
του Αναπληρωτή Περιφερειάρχη Κεντρικής Μακεδονίας 
«Άσκηση αρμοδιοτήτων από τις Δ/νσεις Δημόσιας Υγείας 
και Κοινωνικής Μέριμνας των Περιφερειακών Ενοτήτων 
της Π.Κ.Μ. 

9. Τις διατάξεις του ν. 2345/1995/ΦΕΚ 213/τ.Α /1995 
«Οργανωμένες υπηρεσίες παροχής προστασίας από φο¬ 
ρείς κοινωνικής πρόνοιας και άλλες διατάξεις». 

10. Την αριθμ. Π1 γ/οικ.81551 /25-06-2007/ΦΕΚ/1136/ 
τ.Β 706-07-2007 υπουργική απόφαση «Τροποποίηση 
και συμπλήρωση των υπ' αριθμ Π4β/οικ.3176/6-6-1996 
(ΦΕΚ455τ.Β71996) και Π4β/οικ.4690/30-08-1996 (ΦΕΚ 833/ 
τ.Β71996) υπουργικών αποφάσεων «Προϋποθέσεις 
ίδρυσης και λειτουργίας Μονάδων Φροντίδας Ηλικιω¬ 
μένων (Μ.Φ.Η.) από ιδιώτες κερδοσκοπικού χαρακτήρα, 
και Μ.Φ.Η. μη κερδοσκοπικού χαρακτήρα, όπως τροπο¬ 
ποιήθηκε και ισχύει. 

11. Το αριθμ. Β.Δ. 762/1972/ΦΕΚ222/1972 «Περί συ- 
στάσεως Ιδρύματος υπό την επωνυμία «ΣΩΣΣΙΔΕΙΟ ΓΗ¬ 
ΡΟΚΟΜΕΙΟ ΒΕΡΟΙΑΣ» και εγκρίσεωςτου Οργανισμού 
αυτού. 

12. Την αριθμ. 4730/15-07-2008 απόφαση του Νομάρ¬ 
χη Ημαθίας «Χορήγηση Άδειας Ίδρυσης στη Μονάδα 
Φροντίδας Ηλικιωμένων (Μ.Φ.Η.) με την επωνυμία «ΣΩΣ- 
ΣΙΔΕΙΟ ΓΗΡΟΚΟΜΕΙΟ ΒΕΡΟΙΑΣ» Ν.Π.Ι.Δ μη κερδοσκοπι¬ 
κού χαρακτήρα. 

13. Την αριθμ. 4346/17-10-2013 απόφαση του Αντιπε- 
ριφερειάρχη Ημαθίας «Έγκριση Εσωτερικού Κανονισμού 
Λειτουργίας της Μ.Φ.Η. «Σωσσίδειο Γηροκομείο Βέροιας». 

14. Την αριθμ. 5122/09-05-2014 απόφαση του Αντι- 
περιφερειάρχη Ημαθίας «Χορήγηση Άδειας Λειτουργίας 
στη Μονάδα Φροντίδας Ηλικιωμένων (Μ.Φ.Η.) με την 
επωνυμία «ΣΩΣΣΙΔΕΙΟ ΓΗΡΟΚΟΜΕΙΟ ΒΕΡΟΙΑΣ» Ν.Π.Ι.Δ 
μη κερδοσκοπικού χαρακτήρα (ΒΊ 314/23-05-2014). 

15. Την αριθμ. 4482/01-12-2016 απόφαση του Αντι- 
περιφερειάρχη Ημαθίας «Έγκριση του τροποποιημένου 
Εσωτερικού Κανονισμού Λειτουργίας της Μ.Φ.Η. «Σωσ- 
σίδειο Γηροκομείο Βέροιας». 

16. Την αριθμ. 302/16-12-2016 αίτηση της Προέδρου 
του Δ.Σ. της Μ.Φ.Η. «Σωσσίδειο Γηροκομείο Βέροιας» 
για αναθεώρηση της άδειας λειτουργίας, αποφασίζουμε: 

Την Αναθεώρηση της με αριθμ. 5122/09-05-2014 
Άδειας λειτουργίας της Μονάδας Φροντίδας Ηλικιωμέ¬ 
νων (Μ.Φ.Η.) μετην επωνυμία «ΣΩΣΣΙΔΕΙΟ ΓΗΡΟΚΟΜΕΙΟ 
ΒΕΡΟΙΑΣ» με νομική μορφή Νομικό Πρόσωπο Ιδιωτικού 
Δικαίου (Ν.Π.Ι.Δ.) μη κερδοσκοπικού χαρακτήρα, που 
εδρεύει στην Βέροια του Νομού Ημαθίας, στην οδό Γη¬ 
ροκομείου 12, ως προς τον Εσωτερικό Κανονισμό Λει¬ 
τουργίας του, λόγω τροποποίησης του στα κεφάλαια, 
«Σκοπός - Εποπτεία», «Ειδικό Προσωπικό», «Καθήκοντα 
Προέδρου και Ταμεία». 

Νόμιμος εκπρόσωπος της Μ.Φ.Η. «Σωσσίδειο Γηροκομείο 
Βέροιας» είναι ο Πρόεδρος του Διοικητικού Συμβουλίου, 
σύμφωνα με τον ισχύοντα Εσωτερικό Κανονισμό Λειτουργίας. 

Η εν λόγω Μονάδα είναι συνολικής δυναμικότητας 
45 κλινών. 

Η Μ.Φ.Η. «Σωσσίδειο Γηροκομείο Βέροιας» υποχρε- 
ούται να επιτρέπει τον έλεγχο από το αρμόδιο όργανο 
σύμφωνα με τις διατάξεις του ν.2345/1995. 

Από την παρούσα δεν προκαλείται δαπάνη σε βάρος 
του κρατικού προϋπολογισμού. 

Η παρούσα απόφαση είναι αναρτητέα στο Διαδίκτυο 
και ισχύει από την δημοσίευσή της στο ΦΕΚ. 

Αναθεώρηση της παρούσας Άδειας Λειτουργίας είναι 
απαραίτητη όταν μεταβάλλεται ένα από τα παρακάτω 
στοιχεία: 

- ιδιοκτησιακό καθεστώς 

- Δυναμικότητα κλινών 

- Εσωτερικός κανονισμός 

- Λειτουργία της Μ.Φ.Η. (διαρρυθμίσεις, προσθήκες 
τμημάτων, κλπ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 30 Ιανουάριου 2017 
Με εντολή Περιφερειάρχη 
Ο Αναπληρωτής Προϊστάμενος 
Γενικής Διεύθυνσης Δημ. Υγείας 
και Κοιν. Μέριμνας της Περιφέρειας 

ΣΟΦΟΚΛΗΣ ΚΟΥΡΤΙΔΗΣ 


Αριθμ. 2 (4) 

Καθιέρωση αποζημίωσης για εργασία καθ'υπέρ¬ 
βαση του υποχρεωτικού ωραρίου αποζημίωσης 
για εργασία προς συμπλήρωση του υποχρεωτι¬ 
κού ωραρίου (ν. 4354/2015 άρθρο 20 ) Δημοτι¬ 
κής Επιχείρησης Ύδρευσης - Αποχέτευσης Χαλ¬ 
κίδας (Δ.Ε.Υ.Α.Χ.). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ 
ΥΔΡΕΥΣΗΣ - ΑΠΟΧΕΤΕΥΣΗΣ ΧΑΛΚΙΔΑΣ 

Έχοντας υπόψη: 

1. Τις διατάξεις του ν. 1069/1980, όπως αυτός τροπο¬ 
ποιήθηκε και ισχύει. 

2. Τη συστατική πράξη ίδρυσης της Δημοτικής Επιχεί¬ 
ρησης Ύδρευσης - Αποχέτευσης Δήμου Χαλκίδας. 

3. Τον Ο.Ε.Υ. της ΔΕ.Υ.Α. Χαλκίδας (Β'556/2013). 

4. Την με αρ. 3732/2016 απόφαση του Δημάρχου 
Χαλκιδέων, περί «παράτασης απόσπασης Δημοτικών 
υπαλλήλων στην ΔΕ.Υ.ΑΧ.». 

5. Τη με αρ. 135/2016 απόφαση του Δ.Σ./ΔΕ.Υ.ΑΧ., περί «πα¬ 
ράτασης απόσπασης Δημοτικών υπαλλήλων στη ΔΕ.Υ.ΑΧ.». 

6. Τις διατάξεις του άρθρου 20 του ν. 4354/15 (176/Α'). 

7. Τον προϋπολογισμό της Δ.Ε.Υ.Α. Χαλκίδας για το έτος 
2017, στον οποίο έχει προβλεφθεί δαπάνη στον κωδικό: 
60.00.00. 

8. Το γεγονός ότι το δίκτυο ύδρευσης λειτουργεί καθ' 
όλη τη διάρκεια του 24ώρου, όλες τις ημέρες του χρόνου 
και η ΔΕ.Υ.ΑΧ. καλείται να ανταποκριθεί στις υποχρεώ¬ 
σεις που αφορούν επείγουσες, απρόβλεπτες και έκτα¬ 
κτες εργασίες συντήρησης και αποκαταστάσεις βλαβών 
των δικτύων ύδρευσης. 

Εγκρίνει προτεινόμενες ώρες προς έγκριση για το Α' 
εξάμηνο του 2017 για τους παρακάτω υπαλλήλους και 
με τον εξής τρόπο: 

- Προγκάκη Ηλία κλάδου ΔΕ τεχνιτών με βαθμό Α'. 

- Μαστρογεωργίου Ιωάννη κλάδου ΔΕ τεχνιτών με 
βαθμό Β' και 

- Ρόγκα Νικολάου ΔΕ τεχνιτών με βαθμό Α'. 

Α. Αποζημίωση για εργασία καθ' υπέρβαση του υπο¬ 
χρεωτικού ωραρίου. 

1. Η καθιέρωση με αποζημίωση εργασίας καθ υπέρβα¬ 
ση του υποχρεωτικού ωραρίου των υπαλλήλων, επιτρέ¬ 
πεται μόνο για την αντιμετώπιση εποχικών, εκτάκτων ή 
επειγουσών υπηρεσιακών αναγκών. 

Για το προσωπικό Ν.Π.Δ.Δ. και των Ν.Π.Ι.Δ. η απόφα¬ 
ση καθιέρωσης υπερωριακής εργασίας εκδίδεται από 
το Διοικητικό Συμβούλιο ή το όργανο διοίκησης ή το 
εξουσιοδοτημένο από αυτό όργανο. 

Η ανωτέρω απόφαση δημοσιεύεται στην Εφημερίδα 
της Κυβερνήσεως και ισχύει από τη δημοσίευσή της. 
Επισημαίνεται ότι ακόμη και εάν έχει παρασχεθεί υπε- 
ρωριακή εργασία εκ μέρους των υπαλλήλων πριν από 
τη δημοσίευση της ανωτέρω απόφασης στην Εφημερίδα 
της Κυβερνήσεως, αυτή δεν μπορεί να αποζημιωθεί. 





Τεύχος Β' 1142/31.03.2017 

2. Οι ώρες της απασχόλησης καθ' υπέρβαση του υπο¬ 
χρεωτικού ωραρίου ορίζονται ανά εξάμηνο, χωρίς να 
υπάρχει η δυνατότητα αυξομείωσης μεταξύ των δύο 
εξαμήνων μέσα στο έτος ως εξής: 
α) Απογευματινή Υπερωριακή εργασία 
Για απογευματινή υπερωριακή εργασία μέχρι εκατόν 
είκοσι (120) ανά υπάλληλο, 
β) Υπερωριακή εργασία κατά τις νυχτερινές ώρες ή 
κατά τις Κυριακές και εξαιρέσιμες ημέρες. Για υπερωρια- 
κή εργασία κατά της νυχτερινές ώρες ή κατά τις Κυριακές 
και εξαιρέσιμες ημέρες, για υπαλλήλους που ανήκουν σε 
υπηρεσίες που λειτουργούν είτε βάση διάταξης νόμου 
είτε με απόφαση κατ' εξουσιοδότηση σχετικής διάταξης 
όλες τις ημέρες του μήνα ή σε δωδεκάωρη ή εικοσιτετρά¬ 
ωρη βάση, μέχρι ενενήντα έξι (96) ώρες για τις νυχτερι¬ 
νές και μέχρι ενενήντα έξι (96) ώρες για τις Κυριακές και 
εξαιρέσιμες ημέρες, ανά υπάλληλο. 

Β. Αποζημίωση για εργασία προς συμπλήρωση του 
υποχρεωτικού ωραρίου για το Α εξάμηνο του 2017. 

Επιτρέπεται η καθιέρωση εργασίας με αποζημίωση 
κατά τις νυχτερινές ώρες μέχρι διακόσιες σαράντα (240) 
ώρες ανά υπάλληλο ή κατά τις Κυριακές και εξαιρέσι¬ 
μες ημέρες μέχρι ενενήντα έξι (96) ώρες ανά υπάλληλο, 
προς συμπλήρωση της υποχρεωτικής εβδομαδιαίας, για 
υπαλλήλους που ανήκουν σε υπηρεσίες που λειτουρ¬ 
γούν, βάσει νόμου, είτε όλες τις ημέρες του μήνα είτε σε 
δωδεκάωρη ή εικοσιτετράωρη βάση. Οι συγκεκριμένες 
ώρες συμπληρώνουν την υποχρεωτική εβδομαδιαία ερ¬ 
γασία και είναι απεριόριστες. 


Γ. Η αρμοδιότητα της κατανομής των ανωτέρων ωρών 
για τους αποσπασμένους υπαλλήλους τηςΤεχνικής Υπη¬ 
ρεσίας ανήκει στον Διευθυντή Τ.Υ. 

Δ. Στον προϋπολογισμό, της Δ.Ε.Υ.Α. Χαλκίδας για το 
έτος 2017 έχει προβλεφθεί δαπάνη στον κωδικό 60.00.00. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 16 Ιανουάριου 2017 

Ο Πρόεδρος κ.α.α. 

Ο Αντιπρόεδρος του Δ.Σ. 

ΜΙΧΑΛΗΣ ΚΕΡΑΤΣΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην αριθμ. 160/227-09-016 απόφαση του Πρύτανη 
του Δημοκρίτειου Πανεπιστημίου Θράκης, που δημοσι- 
εύθηκε στο ΦΕΚ 3173/τ.Β704.10.2016, στη σελίδα 33113, 
α' στήλη, κάτω από τον τίτλο ΑΠΟΦΑΣΕΙΣ, διορθώνεται 
ο αριθμός της απόφασης: 

Από τον εσφαλμένο: 

«Αριθ:ΔΠΘ/ΔΑΘ/5614/331» 

στον ορθό: 

«Αριθμ. απόφ. 160/2016». 

(Από το Εθνικό Τυπογραφείο) 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























